
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 178 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

166. Τύπος και αρχή εκδόσεως του δελτίου ταυτότητας 
των δικαστικών λειτουργών του δικαστικού σώ¬ 
ματος Ενόπλων Δυνάμεων. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Συμφωνίας με¬ 
ταξύ των Κυβερνήσεων της Ελληνικής Δημοκρατί¬ 
ας και του Κράτους του Ισραήλ για την οικονομική, 
βιομηχανική και τεχνολογική συνεργασία». 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 166 
Τύπος και αρχή εκδόσεως του δελτίου ταυτότητας των 
δικαστικών λειτουργών του δικαστικού σώματος Ενό¬ 
πλων Δυνάμεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 146 του Κώδικα Δικαστι¬ 
κού Σώματος Ενόπλων Δυνάμεων που κυρώθηκε με το 
ν. 2304/1995 (ΦΕΚ 83 τ.Α'), όπως το άρθρο 146 αντικατα- 
στάθηκε με το άρθρο 46 του ν. 2721/1999 «Τροποποίηση 
και αντικατάσταση διατάξεων των ν. 1756/1988 (ΦΕΚ 
35 τ.Α'), 1729/1987 (ΦΕΚ 144 τ.Α'), του Ποινικού Κώδικα, 
του Κώδικα Ποινικής Δικονομίας, του Κώδικα Πολιτικής 
Δικονομίας και άλλες διατάξεις» (ΦΕΚ 112 τ.Α'). 

β. Τ ις διατάξεις των άρθρων 1 παρ. 1 και 2, 5 παρ. 1 
στοιχ. β' και 7 του ν.δ. 127/1969 «Περί της αποδεικτικής 
ισχύος των Αστυνομικών Ταυτοτήτων» (ΦΕΚ 29 τ.Α'). 

γ. Τ ις διατάξεις των άρθρων 1 παρ. 3 και 7 παρ. 1 του 
ν. 1599/1986 «Σχέσεις κράτους - πολίτη, καθιέρωση νέου 
τύπου δελτίου ταυτότητας κλπ» (ΦΕΚ 75 τ.Α'). 

δ. Το άρθρο 90 παρ. 2 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (ΦΕΚ 98 τ.Α') και το 
γεγονός ότι από τις διατάξεις του παρόντος δεν προκα- 
λείται δαπάνη σε βάρος του κρατικού προϋπολογισμού, 
επειδή τα έντυπα των ταυτοτήτων που προβλέπουν οι 

διατάξεις του παρόντος θα τυπώνονται ατελώς από 
το Τυπογραφείο του Ελληνικού Στρατού (ΤΥΕΣ) όπου 
τυπώνονται και τα έντυπα ταυτοτήτων των στελεχών 
των Ενόπλων Δυνάμεων, η δε εκτύπωση των στοιχείων 
επί των ταυτοτήτων θα γίνεται από τη Διεύθυνση Στρα¬ 
τιωτικής Δικαιοσύνης του Υπουργείου Εθνικής Άμυνας 
με χρήση συσκευών εκτύπωσης που ήδη υπάρχουν. 

ε. Η σχετική πρόταση του Ανωτάτου Δικαστικού Συμ¬ 
βουλίου του Δικαστικού Σώματος Ενόπλων Δυνάμεων 
υπό πενταμελή σύνθεση, όπως αυτή διατυπώθηκε με 
την υπ’ αριθμ. 7/2006 απόφαση αυτού. 

στ. Την υπ’ αριθμ. 146/13.6.2006 Γνωμοδότηση του Ε' 
Τμήματος του Συμβουλίου της Επικράτειας, μετά από 
πρόταση του Υπουργού Εθνικής Άμυνας, αποφασίζου¬ 
με: 

Άρθρο 1 

Πεδίο εφαρμογής 

1. Οι διατάξεις του παρόντος εφαρμόζονται: 

α. Για την έκδοση δελτίων ταυτότητας των δικαστικών 
λειτουργών του δικαστικού σώματος Ενόπλων Δυνάμε¬ 
ων, για την αντικατάσταση των δελτίων στις περιπτώ¬ 
σεις προαγωγής του δικαιούχου, φθοράς, καταστροφής, 
απώλειας ή κλοπής του δελτίου, καθώς και για την 
αντικατάσταση των δελτίων ταυτότητας με τα οποία 
είναι εφοδιασμένοι οι δικαστικοί λειτουργοί κατά την 
ημερομηνία θέσης του παρόντος σε ισχύ και τα οποία 
έχουν εκδοθεί από υπηρεσίες του Υπουργείου Εθνικής 
Άμυνας ή από τις αρμόδιες αστυνομικές αρχές. 

β. Γ ια την έκδοση δελτίων ταυτότητας των δικαστικών 
λειτουργών του δικαστικού σώματος Ενόπλων Δυνά¬ 
μεων που διατηρούν τιμητικά και μετά τη λύση της 
δημόσιας υπηρεσιακής σχέσεώς τους, τον τίτλο της 
θέσεως που κατείχαν τελευταία, κατά το άρθρο 64 παρ. 
1 του Κώδικα Δικαστικού Σώματος Ενόπλων Δυνάμεων 
(ΚΔΣΕΔ), καθώς και για την αντικατάσταση των δελ¬ 
τίων αυτών στις περιπτώσεις φθοράς, καταστροφής, 
απώλειας ή κλοπής. 

2. Οι διατάξεις του παρόντος δεν θίγουν τη δυνατό¬ 
τητα του εισαγγελέα του στρατιωτικού δικαστηρίου να 
εκδίδει ειδικά δελτία για τη βεβαίωση της ιδιότητας των 
εισαγγελικών λειτουργών της εισαγγελίας του στρατι¬ 
ωτικού δικαστηρίου, κατά τα άρθρα 22 παρ. 1 στοιχ. Ζ' 
και 39 του «Κανονισμού Οργανώσεως και Λειτουργίας 
των Στρατιωτικών Δικαστηρίων και του Αναθεωρητικού 
Δικαστηρίου» (κυρωτικό π.δ. 21/2002, ΦΕΚ 12 τ.Α'). 

Αρθρο 2 

Υποχρεώσεις των δικαστικών λειτουργών - 
Αρχή εκδόσεως του δελτίου ταυτότητας 

1/Ολοι οι δικαστικοί λειτουργοί του δικαστικού σώμα¬ 
τος Ενόπλων Δυνάμεων υποχρεούνται να είναι εφοδι¬ 
ασμένοι με «δελτίο ταυτότητας δικαστικού λειτουργού 
του δικαστικού σώματος Ενόπλων Δυνάμεων» το οποίο 
εκδίδεται ατελώς με βάση τις διατάξεις του παρόντος, 
αποκλειστικά από τη Διεύθυνση Στρατιωτικής Δικαιοσύ¬ 
νης του Υπουργείου Εθνικής Αμυνας (ΔΣΔ/ΥΠ.ΕΘΑ.). 

2. Εντός ευλόγου χρονικού διαστήματος μετά την 
προαγωγή του, κάθε δικαστικός λειτουργός οφείλει να 
ζητήσει την έκδοση νέου δελτίου ταυτότητος. 

3. Κατά τη λύση της δημόσιας υπηρεσιακής σχέσης 
του για οποιονδήποτε λόγο, κάθε δικαστικός λειτουρ¬ 
γός παραδίδει υποχρεωτικά στη ΔΣΔ/ΥΠΕΘΑ το δελτίο 
ταυτότητας με το οποίο είναι εφοδιασμένος και παρα- 
λαμβάνει τη βεβαίωση του άρθρου 7 του ν.δ. 127/1969 
(ΦΕΚ 29 τ.Α') για την έκδοση αστυνομικής ταυτότητας. 
Εάν διατηρεί τιμητικά τον τίτλο της θέσεως που κατείχε 
τελευταία, κατά το άρθρο 64 παρ. 1 του ΚΔΣΕΔ, εφοδι¬ 
άζεται, εφόσον το επιθυμεί, με «δελτίο ταυτότητας επί¬ 
τιμου δικαστικού λειτουργού του δικαστικού σώματος 
Ενόπλων Δυνάμεων», το οποίο κατέχει παράλληλα με 
την αστυνομική του ταυτότητα και το οποίο εκδίδεται 
ατελώς κατά τις διατάξεις του παρόντος αποκλειστικά 
από τη ΔΣΔ/ΥΠ.ΕΘ.Α. 

4. Η ΔΣΔ/ΥΠΕΘΑ καταστρέφει τα δελτία που επιστρέ- 
φονται, κατά τις διατάξεις του άρθρου 4 παρ. 4. 

Αρθρο 3 

Τύπος δελτίου ταυτότητας 

1. Το δελτίο ταυτότητας είναι διαστάσεων 0,800 X 
0,520 εκατοστών του μέτρου, έχει δύο όψεις και φέρει 
μοναδική αρίθμηση στην εμπρόσθια όψη. 

2. Για την έκδοση του κάθε δελτίου ταυτότητας χρη¬ 
σιμοποιούνται ειδικά έντυπα που αποτελούνται από τρία 
τμήματα. Τα δύο πρώτα τμήματα του εντύπου χρη¬ 
σιμοποιούνται, αντίστοιχα, ως εμπρόσθια και οπίσθια 
όψη του δελτίου ταυτότητας. Το τρίτο τμήμα, το οποίο 
είναι όμοιο κατά περιεχόμενο με την εμπρόσθια όψη 
του δελτίου ταυτότητας, παραμένει στο αρχείο της 
ΔΣΔ/ΥΠ.ΕΘ.Α. Τα στοιχεία που περιλαμβάνονται στις 
δύο όψεις του δελτίου ταυτότητας καθορίζονται στο 
επόμενο άρθρο. 

3. Ο ακριβής τύπος, η εμφάνιση και το χρώμα των 
τριών τμημάτων του ειδικού εντύπου που χρησιμοποιεί¬ 
ται για την έκδοση του δελτίου ταυτότητας, είναι αυτά 
που καθορίζονται στο Παράρτημα «Α» του παρόντος. 
Ο ακριβής τύπος, η εμφάνιση και το χρώμα των τριών 
τμημάτων του ειδικού εντύπου που χρησιμοποιείται για 
την έκδοση του δελτίου ταυτότητας των δικαστικών 
λειτουργών του δικαστικού σώματος Ενόπλων Δυνά¬ 
μεων που διατηρούν τιμητικά τον τίτλο της θέσεως 
που κατείχαν τελευταία, κατά το άρθρο 64 παρ. 1 του 
ΚΔΣΕΔ, είναι αυτά που καθορίζονται στο Παράρτημα 
«Β» του παρόντος. 

4. Τα στοιχεία του δελτίου ταυτότητας στην εμπρό¬ 
σθια όψη αναγράφονται στην ελληνική. Τα στοιχεία 
στην οπίσθια όψη αναγράφονται με λατινικούς χαρακτή¬ 
ρες, με μεταγραφή σύμφωνα με το πρότυπο ΕΛ.Ο.Τ. 743 
(Απόφαση Υπουργού Προεδρίας της Κυβέρνησης υπό 
στοιχεία ΔΙΕΜ Φ.06.5/Α 12167 της 28.9.1983, ΦΕΚ 579 τ.Β'). 


Το πρότυπο αυτό δεν ακολουθείται, μετά από αίτημα 
του ενδιαφερομένου στην αίτησή του του άρθρου 4 
παρ. 1, σε περίπτωση κατά την οποία τα στοιχεία του 
προηγούμενου εδαφίου είναι γραμμένα με διαφορετικό 
τρόπο σε ήδη εκδοθέν ταξιδιωτικό ή άλλο έγγραφο, 
ημεδαπής ή αλλοδαπής αρχής. Σ’ αυτή τη περίπτωση ο 
ενδιαφερόμενος είναι υποχρεωμένος να συνυποβάλλει 
μαζί με την αίτησή του και επικυρωμένο φωτοαντίγραφο 
του εγγράφου αυτού. 

5. Η μοναδική αρίθμηση κάθε δελτίου ταυτότητας 
απαρτίζεται από ένα κεφαλαίο γράμμα της ελληνικής 
αλφαβήτου και έναν τετραψήφιο αριθμό και δίδεται στο 
δελτίο από τη ΔΣΔ/ΥΠ.ΕΘ.Α. 

Αρθρο 4 

Στοιχεία των δύο όψεων των δελτίων ταυτότητας 


1. Τα δελτία ταυτότητας των δικαστικών λειτουργών 
του δικαστικού σώματος Ενόπλων Δυνάμεων περιλαμ¬ 
βάνουν τα παρακάτω στοιχεία: 

Α. Εμπρόσθια όψη 


1. Αριθμός ταυτότητας 

2. Αριθμός μητρώου δικαστικού 

ΛΕΙΤΟΥΡΓΟΥ 

3. Βαθμός 

4. Επώνυμο 

5. Ονομα 

6. Ονοματεπώνυμο πατέρα 


7. Ονοματεπώνυμο μητέρας 

8. Ημερομηνία γεννηςεως 

9. Τ ΟΠΟΣ ΓΕΝΝΗΣΕΩΣ 

10. Δημότης 

11. ΟΜΑΔΑ ΑΙΜΑΤΟΣ 

12. ΒΗΕδυδ 


Β. Οπίσθια όψη 

1. ΙϋΕΝΤΙΤΥ 0ΑΒϋ ΝυΜΒΕΗ 

2. δΕΒΙΑΕ ΝυΜΒΕΒ 

3. δτΑτυε 

4. Βανκ 

5. Ραμιευ Ναμε 


6. ΡίΒδτ Ναμε 

7. ΡΑΤΗΕΒ’δ ρυι_ι Ναμε 

8. Θατε ορ Βιβτη 

9. Βεοορ Τυρέ 

10. ΒΗΕδυδ 


2. Στο πεδίο «βαθμός» της εμπρόσθιας όψης του δελ¬ 
τίου, αναγράφεται τόσο ο βαθμός του στρατιωτικού 
δικαστή όσο και η αντιστοιχία αυτού κατ’ άρθρο 142 
του Κώδικα Δικαστικού Σώματος Ενόπλων Δυνάμεων. 
Στο πεδίο «ημερομηνία γεννήσεως» της εμπρόσθιας 
όψης του δελτίου, η ημερομηνία αναγράφεται με τη 
μορφή «ΗΗ-ΜΜ-ΕΕΕΕ». Στο πεδίο «δίαΐυδ» της οπίσθιας 
όψης του δελτίου, αναγράφεται στην αγγλική η ένδειξη 
«ΜβπιόθΓ οΐ ΙίΐΘ ύυ<± Οοφδ οί Ιόθ ΗθΙΙθπιο Αιτηθά ΡοΐΌθδ», 
στο δε πεδίο «ΓαηΚ» αναγράφεται στην αγγλική τόσο 
ο βαθμός του στρατιωτικού δικαστή όσο και η αντι¬ 
στοιχία αυτού κατ’ άρθρο 142 του Κώδικα Δικαστικού 
Σώματος Ενόπλων Δυνάμεων, συνοδευόμενη από την 
ένδειξη «ύυά. Οοφδ». Οι βαθμοί των στρατιωτικών δικα¬ 
στών και η αντιστοιχία τους προς τους βαθμούς των 
αξιωματικών, στην αγγλική, φαίνονται στο Παράρτημα 
«Γ» του παρόντος. 

3. Τα δελτία ταυτότητας των δικαστικών λειτουργών 
του δικαστικού σώματος Ενόπλων Δυνάμεων που δια¬ 
τηρούν τιμητικά τον τίτλο της θέσεως που κατείχαν 
τελευταία, κατά το άρθρο 64 παρ. 1 του ΚΔΣΕΔ, περι¬ 
λαμβάνουν τα παρακάτω στοιχεία: 

Α. Εμπρόσθια όψη 


1. ΚΑΤΑΣΤΑΣΗ 

2. Αριθμός ταυτότητας 

3. Αριθμός μητρώου δικαστικού 

ΛΕΙΤΟΥΡΓΟΥ 

4. Βαθμός 

5. Επώνυμο 

6. Ονομα 

7. Ονοματεπώνυμο πατέρα 


8. Ονοματεπώνυμο μητέρας 

9. Ημερομηνία γεννηςεως 

1 0. Τ ΟΠΟΣ ΓΕΝΝΗΣΕΩΣ 

11. Δημότης 

12. ΟΜΑΔΑ ΑΙΜΑΤΟΣ 

13. ΒΗΕδυδ 

Β. Οπίσθια όψη 

1. ΙπΕΝΤιτγ Θαβο Νιιμβεβ 6. Ριββτ Ναμε 

2. 3εβιαι_ ΝυΜΒΕΒ 7. Ρατηεβ’ 3 ρυΕΕ Ναμε 

3. 8τΑτυ3 8. Θατε οε Βιβτη 

4. Βανκ 9. Βιοοϋ Τυρέ 

5. Ραμιευ Ναμε 10. ΒΗΕ3υ3 

4. Στο πεδίο «ημερομηνία γεννήσεως» της εμπρόσθιας 
όψης του δελτίου, η ημερομηνία αναγράφεται με τη 
μορφή «ΗΗ-ΜΜ-ΕΕΕΕ». Στο πεδίο «κατάσταση» της 
εμπρόσθιας όψης του δελτίου, αναγράφεται «επίτιμος 
δικαστικός λειτουργός του δικαστικού σώματος ΕΔ», 
στο δε πεδίο «βαθμός» αναγράφεται ο βαθμός που ανα- 
φέρεται στο Προεδρικό Διάταγμα με το οποίο λύεται 
η υπηρεσιακή σχέση του δικαστικού λειτουργού. Στο 
πεδίο «3ΐ3ίυ5» της οπίσθιας όψης του δελτίου, ανα¬ 
γράφεται στην αγγλική η ένδειξη «ΗοηοΓαΐΎ ΜβπιόθΓ 
οί ΐάθ ϋυά. Οοιρε οί ίίΐθ ΗθΙΙθπιο Αππβά ΡοΐΌθδ», για δε 
το πεδίο «ΓβηΚ» ισχύει ό,τι αναφέρεται παραπάνω στη 
παράγραφο 2. 

Άρθρο 5 

Δικαιολογητικά και διαδικασία 
για την έκδοση του δελτίου ταυτότητας 

1. Για την έκδοση του δελτίου ταυτότητας υποβάλ¬ 
λονται στη ΔΣΔ/ΥΠ.ΕΘ.Α. τα παρακάτω δικαιολογητικά, 
είτε από τον στρατιωτικό δικαστή αυτοπροσώπως είτε 
μέσω της υπηρεσίας στην οποία αυτός υπηρετεί: 

α. Αίτηση, ο τύπος και το περιεχόμενο της οποίας 
καθορίζονται στο Παράρτημα «Δ» του παρόντος. 

β. Δύο (2) πρόσφατες έγχρωμες φωτογραφίες, διαυ¬ 
γείς, σε λευκό φόντο, διαστάσεων 0,252 X 0,250 εκα¬ 
τοστών του μέτρου και πάχους έως 0,0001 εκατοστών 
του μέτρου, επί πορώδους χάρτου τύπου ματ, οι οποίες 
πρέπει να απεικονίζουν τη μορφή του αιτούντος στρατι¬ 
ωτικού δικαστή κατά μέτωπο μέχρι του στήθους, ασκε¬ 
πή και με πολιτική περιβολή και ευπρεπή εμφάνιση. Στην 
οπίσθια πλευρά τους οι φωτογραφίες πρέπει να φέρουν 
υποχρεωτικά τη μονογραφή και το ονοματεπώνυμο του 
στρατιωτικού δικαστή. 

γ. Κατά την αρχική έκδοση του δελτίου, έγγραφο ή 
βεβαίωση νοσηλευτικού ιδρύματος ή υγειονομικού ερ¬ 
γαστηρίου, από το οποίο να προκύπτει η ομάδα αίματος 
και το ΒΗΕδΨδ του αιτούντος, ή υπεύθυνη δήλωση του 
ν. 1599/1986 στην οποία ο αϊτών θα δηλώνει την ομάδα 
αίματός του και το ΒΗΕ31Ι3. Τα δύο αυτά στοιχεία ανα¬ 
γράφονται μόνον εφόσον ο ενδιαφερόμενος επιθυμεί 
την αναγραφή τους. 

2. Κατ’ εξαίρεση, όσοι από τους στρατιωτικούς δι¬ 
καστές είναι κάτοχοι στρατιωτικού δελτίου ταυτότη¬ 
τας που έχει εκδοθεί από οποιαδήποτε υπηρεσία του 
Υπουργείου Εθνικής Άμυνας, μπορούν με την αίτηση 
τους της παραγράφου Ια' να ζητήσουν ο αριθμός του 
δελτίου αυτού να αποτελέσει και τον αριθμό του νέου 
δελτίου ταυτότητας δικαστικού λειτουργού του δικα¬ 
στικού σώματος Ενόπλων Δυνάμεων που θα τους χο¬ 
ρηγηθεί. 

3. Η ΔΣΔ/ΥΠ.ΕΘ.Α. ελέγχει τα στοιχεία της αιτήσεως 
για την πληρότητα και ακρίβειά τους, με βάση και τα 
στοιχεία που τηρούνται στους ατομικούς φακέλους και 
το μητρώο δικαστικών λειτουργών κατά τα άρθρα 40 
και 41 του ΚΔΣΕΔ και το π.δ. 57/1996 «Ατομικοί φάκελοι 
και μητρώο δικαστικών λειτουργών του δικαστικού σώ¬ 
ματος των ενόπλων δυνάμεων» (ΦΕΚ 48 τ.Α'). 


4. Τα δελτία συμπληρώνονται και στη συνέχεια υπο¬ 
γράφονται από το Διευθυντή της ΔΣΔ/ΥΠ.ΕΘ.Α. ή το νό¬ 
μιμο αναπληρωτή του, στην κατάλληλη θέση που υπάρ¬ 
χει για το σκοπό αυτό στην οπίσθια όψη του δελτίου και 
σφραγίζονται με τη στρογγυλή σφραγίδα του Υπουργεί¬ 
ου Εθνικής Άμυνας. Ακολούθως ενσωματώνονται εντός 
φύλλων διαφανούς πλαστικής ύλης (πλαστικοποίηση) 
και παραδίδονται με απόδειξη στους δικαιούχους, είτε 
αυτοπροσώπως είτε μέσω της υπηρεσίας στην οποία 
αυτοί υπηρετούν. 

5. Κατά την παράδοση στο δικαιούχο του νέου δελτίου 
ταυτότητας επιστρέφεται απαραιτήτως το παλαιό, με 
το οποίο ήταν εφοδιασμένος μέχρι εκείνη τη στιγμή ο 
δικαστικός λειτουργός. Τριμελής επιτροπή που συγκρο¬ 
τείται με διαταγή του Διευθυντού ΔΣΔ/ΥΠ.ΕΘ.Α. κατα¬ 
στρέφει τα παλαιό δελτία εντός των μηνών Ιουνίου και 
Δεκεμβρίου κάθε έτους και συντάσσει προς απόδειξη 
αυτού πρακτικό καταστροφής. 

6. Κατά την πρώτη εφαρμογή του παρόντος η ΔΣΔ/ 
ΥΠ.ΕΘ.Α. συλλέγει τα δελτία με τα οποία είναι εφο¬ 
διασμένοι οι δικαστικοί λειτουργοί και τα επιστρέφει 
στις υπηρεσίες του Υπουργείου Εθνικής Αμυνας από τις 
οποίες είχαν εκδοθεί, προς καταστροφή. Εάν υπάρχουν 
δικαστικοί λειτουργοί οι οποίοι για οποιονδήποτε λόγο 
είναι εφοδιασμένοι με δελτίο αστυνομικής ταυτότητας, 
καθώς και οι νεοκατατασσόμενοι δικαστικοί λειτουργοί, 
παραδίδουν το δελτίο αυτό στη ΔΣΔ/ΥΠ.ΕΘ.Α. Τα δελτία 
αστυνομικής ταυτότητας, διαβιβάζονται στις αστυνομι¬ 
κές αρχές έκδοσής τους για καταστροφή, σύμφωνα με 
τις εκάστοτε ισχύουσες διατάξεις της νομοθεσίας για 
τα δελτία αστυνομικής ταυτότητας. 

7. Οι διατάξεις των παραγράφων 1 έως και 4 εφαρ¬ 
μόζονται και για την έκδοση του δελτίου ταυτότητας 
των δικαστικών λειτουργών που διατηρούν τιμητικά τον 
τίτλο της θέσεως που κατείχαν τελευταία. 

Άρθρο 6 

Τήρηση στοιχείων και ειδικού βιβλίου 
από τη ΔΣΔ/ΥΠ.ΕΘ.Α. 

1. Η ΔΣΔ/ΥΠ.ΕΘ.Α. για κάθε δελτίο ταυτότητας το 
οποίο εκδίδει για οποιονδήποτε λόγο, τηρεί στο αρχείο 
της το τρίτο τμήμα του ειδικού εντύπου του άρθρου 3 
παρ. 2, στο οποίο επικολλάται η δεύτερη από τις δύο 
φωτογραφίες του αιτούντος, καθώς και τα δικαιολογη- 
τικά του άρθρου 5 παρ. 1. 

2. Όλα τα εν ισχύει δελτία ταυτότητας που εκδίδο- 
νται από τη ΔΣΔ/ΥΠ.ΕΘ.Α. καταγράφονται σε ειδικό 
βιβλίο. Στο βιβλίο αυτό καταγράφεται επίσης η κα¬ 
ταστροφή ή αντικατάσταση των δελτίων για οποιον- 
δήποτε λόγο. 

3. Σε περίπτωση καταστροφής του δελτίου ταυτό¬ 
τητας ή αντικατάστασής του για οποιοδήποτε λόγο, 
καταστρέφονται και τα δικαιολογητικά που είχαν υπο¬ 
βληθεί για την έκδοσή του. 

Άρθρο 7 

Διαδικασία σε περίπτωση απώλειας, καταστροφής, 
κλοπής ή φθοράς του δελτίου ταυτότητας 

1. Σε περίπτωση απώλειας, καταστροφής ή κλοπής του 
δελτίου ταυτότητας, ο στρατιωτικός δικαστής οφείλει 
να υποβάλει αμέσως: 

α. Αναφορά στην υπηρεσία όπου υπηρετεί, στην οποία 
εκθέτει τις συνθήκες απώλειας, καταστροφής ή κλοπής 

και παρέχει κάθε δυνατή σχετική πληροφορία που απο- 
δεικνύει το βάσιμο των ισχυρισμών του. 

β. Τα δικαιολογητικά του άρθρου 5 παρ. 1 για την 
έκδοση νέου δελτίου ταυτότητας. Στην αίτηση που 
υποβάλλει πρέπει να φαίνεται επακριβώς και ο λόγος 
για τον οποίο ζητείται η έκδοση νέου δελτίου ταυτό¬ 
τητας. 

2. Η ΔΣΔ ενημερώνει για την απώλεια ή κλοπή του 
δελτίου τις αρμόδιες αστυνομικές αρχές και τις κατάλ¬ 
ληλες υπηρεσίες των Ενόπλων Δυνάμεων. 

3. Εκείνος που βρίσκει δελτίο ταυτότητας στρατιωτι¬ 
κού δικαστή οφείλει να το παραδώσει στην πλησιέστερη 
αστυνομική αρχή, ή στο πλησιέστερο φρουραρχείο. Οι 
αρχές αυτές υποχρεούνται να διαβιβάσουν το δελτίο 


στη ΔΣΔ/ΥΠ.ΕΘ.Α. Η ΔΣΔ παραλαμβάνει το δελτίο που 
βρέθηκε, ερευνά εάν έχει μεσολαβήσει δήλωση για την 
απώλεια και αντικατάστασή του και προβαίνει στη κα¬ 
ταστροφή του. 

4. Σε περίπτωση φθοράς του δελτίου ταυτότητας, η 
οποία καθιστά το έντυπο ακατάλληλο για περαιτέρω 
χρήση, ο στρατιωτικός δικαστής υποβάλλει τα δικαι- 
ολογητικά του άρθρου 5 παρ. 1 για την έκδοση νέου 
δελτίου ταυτότητας, καθώς και το φθαρμένο δελτίο 
του οποίου ζητείται η αντικατάσταση. 

5. Οι διατάξεις των προηγουμένων παραγράφων εφαρ¬ 
μόζονται ανάλογα και για την απώλεια, καταστροφή, 
κλοπή ή φθορά του δελτίου ταυτότητας των επίτιμων 
δικαστικών λειτουργών. 

ΠΑΡΑΡΤΗΜΑΤΑ 
ΠΑΡΑΡΤΗΜΑ «Α» 

Τύπος, εμφάνιση και χρώμα των τριών τμημάτων του ειδικού εντύπου που χρησιμοποιείται για την έκδοση του 
δελτίου ταυτότητας δικαστικού λειτουργού του δικαστικού σώματος Ενόπλων Δυνάμεων (Αρθρο 3 παρ. 3) 

ΠΑΡΑΡΤΗΜΑ «Β» 

Τύπος, εμφάνιση και χρώμα των τριών τμημάτων του ειδικού εντύπου που χρησιμοποιείται για την έκδοση του 
δελτίου ταυτότητας των δικαστικών λειτουργών του δικαστικού σώματος Ενόπλων Δυνάμεων που διατηρούν 
τιμητικά τον τίτλο της θέσεως που κατείχαν τελευταία, κατά το άρθρο 64 παρ. 1 του ΚΔΣΕΔ (Αρθρο 3 παρ. 3) 

ΠΑΡΑΡΤΗΜΑ «Γ» 

Βαθμοί των στρατιωτικών δικαστών στην αγγλική και η αντιστοιχία τους κατ’ άρθρο 142 ΚΔΣΕΔ προς τους 

βαθμούς των αξιωματικών, στην αγγλική 
(Άρθρο 4 παρ. 2) 


Βαθυόο στοατ. δικαστή 

Βαθυόο στην αννλική 

Αντιστοιγία κατ’ άοθοο 142 
ΚΔΣΕΔ. στην αννλική 

Πάρεδρος Στρατιωτικού Δικαστηρίου 

ΑεεοοώΙβ ΜίΙίΙαι-γ ϋυόρο 

ΡΪΓεΐ ϋβυίβηβηΐ, ϋυό. Οορε 

Στρατιωτικός Δικαστής Δ' 

ΜίΙίΙβιγ ϋυόρβ, <3 γ30θ ϋ 

03ρΐ3ίη, ϋυό. ΟοΓρε 

Στρατιωτικός Δικαστής Γ' 

ΜίΙίΙβιγ ύυόρβ, 0 γ30θ 0 

Μ3]ογ, ϋυό. Οοιρε 

Στρατιωτικός Δικαστής Β' 

ΜίΙίΙβιγ ϋυόρο, 0 γ30θ Β 

Ι_ίθυΙοη3ηΙ ΟοΙοηβΙ, ϋυό. Οοιρε 

Στρατιωτικός Δικαστής Α' 

ΜίΜΙθίγ ϋυόρο, 0 γ30θ Α 

ΟοΙοπθΙ, ϋυό. Οορε 

Αναθεωρητής Γ' 

ΑρρβΙΙβίθ ΜίΙίΐ3Γγ ϋυόρο, <3 γ30θ 0 

ΒπρβόίθΓ Θθπ., ϋυό. Οορε 

Αναθεωρητής Β' 

ΑρροΙΙβίθ ΜΪΙΪΐ3Γγ ϋυόρο, Θγ308 Β 

Μβ]ογ Οοη., ϋυό. Οορε 

Αναθεωρητής Α' 

ΑρρβΙΙβίβ ΜΪΙΪΐ3Γγ ϋυόρβ, Θγ30θ Α 

ΕίουΙθη3ηΙ <3βη., ϋυό. Οορε 


ΠΑΡΑΡΤΗΜΑ «Δ» 

(Άρθρο 5 παρ. 1 στοιχ. α') 

Αίτηση για την έκδοση δελτίου ταυτότητας δικαστικού λειτουργού του δικαστικού σώματος Ενόπλων Δυνάμεων 

ΑΙΤΗΣΗ 

Προς 

τη Διεύθυνση Στρατιωτικής Δικαιοσύνης 
του Υπουργείου Εθνικής Άμυνας 

1. Παρακαλώ να μου χορηγήσετε 
δελτίο ταυτότητας [επίτιμου] δικαστικού 
λειτουργού του δικαστικού σώματος ΕΔ. 

2. Ο λόγος για τον οποίο ζητώ 
δελτίο ταυτότητας είναι: [αρχική έκδοση], 
[αντικατάσταση λόγω προαγωγής], 

[αντικατάσταση λόγω φθοράς, καταστροφής, 
απώλειας, κλοπής] 

3. Συνημμένα υποβάλλω τα εξής 
δικαιολογητικά: [αναφέρονται τα 
συνυποβαλλόμενα δικαιολογητικά] - 


[Επώνυμο και όνομα δικαστικού 
λειτουργού] 

[Αριθμός μητρώου] 

[Κατάσταση] [Μόνο για τους 
επίτιμους] 

[Βαθμός] 

[Ονοματεπώνυμο πατέρα] 

[Ονοματεπώνυμο μητέρας] 

[Ημερομηνία & τόπος γεννήσεως] 

[Δημότης] 

[Εάν ζητείται αντικατάσταση δελτίου λόγω φθοράς, συνυποβάλλεται και το 
φθαρμένο δελτίο] 

4. Επιθυμώ [ή δεν επιθυμώ] να αναφέρεται στο δελτίο ταυτότητάς μου η 
ομάδα αίματός μου και το Βι-ΐΕευε. 

[5. Παρακαλώ κατά τη συμπλήρωση της οπίσθιας όψης του δελτίου 
ταυτότητάς μου να μην ακολουθηθεί το πρότυπο ΕΛ.Ο.Τ. 743, διότι τα αντίστοιχα 

στοιχεία μου είναι γραμμένα με διαφορετικό τρόπο στο . [αναφέρεται κάποιο 

από τα έγγραφα που μνημονεύονται στο άρθρο 3 παρ. 3 του ΠΔ/γματος] το οποίο 
και συνυποβάλλω σε επικυρωμένο φωτοαντίγραφο.] 

[6. Επιθυμώ να διατηρηθεί στο υπό έκδοση νέο δελτίο ταυτότητας 
στρατιωτικού δικαστή ο αριθμός που φέρει το δελτίο στρατιωτικής ταυτότητας που 
κατέχω μέχρι σήμερα και το οποίο έχει εκδοθεί από.] 


[Τόπος σύνταξης & ημερομηνία αίτησης] 
[Υπογραφή αιτούντος] 

Άρθρο 8 

Αποδεικτική ισχύς 

Τα δελτία ταυτότητας που εκδίδονται κατά τις 
διατάξεις του παρόντος, αποτελούν πλήρη απόδει¬ 
ξη έναντι πάντων ως προς τα στοιχεία που αναφέ¬ 
ρουν. 

Άρθρο 9 
Έναρξη ισχύος 

Η ισχύς του παρόντος αρχίζει δύο μήνες μετά 
τη δημοσίευσή του στην Εφημερίδα της Κυβερνή- 
σεως. 

Αθήνα, 21 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ-ΒΑΣΙΛΕΙΟΣ I. ΜΕΪΜΑΡΑΚΗΣ 


ΑΝ ΑΚΟΙΝΩΣ ΕΙΣ 

Αριθμ. 0544/Μ. 4142/ΑΣ 642 (2) 

Ανακοίνωση για τη θέση σε ισχύ της «Συμφωνίας μετα¬ 
ξύ των Κυβερνήσεων της Ελληνικής Δημοκρατίας και 
του Κράτους του Ισραήλ για την οικονομική, βιομηχα¬ 
νική και τεχνολογική συνεργασία». 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
του Κράτους του Ισραήλ για την οικονομική, βιομηχανική 
και τεχνολογική συνεργασία που υπογράφηκε στα Ιερο¬ 
σόλυμα στις 18 Μαΐου 1992 και κυρώθηκε από τη χώρα μας 
με τον υπ’ αριθμ. 2268/1994 νόμο που δημοσιεύθηκε στο υπ’ 
αριθμ. 228 Φύλλο Εφημερίδος της Κυβερνήσεως, τεύχος Α', 
της 23ης Δεκεμβρίου 1994, θα τεθεί σε ισχύ, σύμφωνα με το 
άρθρο 6 παράγραφος 1 αυτής, την 1 Π Οκτωβρίου 2006. 

Αθήνα, 4 Αυγούστου 2006 
Με εντολή Υπουργού 

Η Προϊσταμένη του Τμήματος Δημόσιου Διεθνούς Δικαίου 
ΦΑΝΗ ΔΑΣΚΑΛΟΠΟΥΛΟΥ-ΛΙΒΑΔΑ 

